उन्हें 2006 में इंडियन आइडल 2 का विजेता चुना गया. वो अन्य कई टीवी शो में भी दिखाई दिए जिनमें 'जल्वा फ़ॉर टू का वन' और 'गोल्डन वॉइस ऑफ राजस्थान' भी शामिल हैं.उनका संबंध राजस्थान के बीकानेर से था.जाने माने गायक सोनू निगम रविवार को ट्वीट किया, “संदीप आचार्य का निधन हो गया? हे भगवान.. 15 मिनट पहले ही उनके विकीपीडिया पेज को अपडेट किया गया है.. क्या किसी को इस बारे में पता है. बड़े दुख की बात है.”सोनी टीवी ने अपने ट्वीट में संदीप के निधन की पुष्टि की. ट्वीट में कहा गया, “इंडियन आइडल2 के विजेता संदीप आचार्य की मौत हम सब के लिए बहुत बड़ा सदमा है. ईश्वर उनकी आत्मा को शांति दे और उनके परिवार को इस दुख घड़ी में उनके परिवार को ताकत दे.”29 वर्षीय संदीप शादी शुदा थे और उनकी एक महीने की एक बेटी भी है.उनकी वेबसाइट के अनुसार वो अपने दो बहनों और एक भाई में सबसे छोटे थे.जानी मानी गायिका श्रेया घोषाल ने भी संदीप की अचानक मौत पर दुख जताया है जबकि इंडियन आइडल की होस्ट मिनी माथुर ने ट्वीट किया है, “बड़े दुख की बात है. एक प्रतिभाशाली, महत्वाकांक्षी, मिलनसार व्यक्ति को समय से पहले ही अलविदा कहना पड़ा. संदीप आचार्य आपकी आत्मा को शांति मिले.”(बीबीसी हिंदी का एंड्रॉयड मोबाइल ऐप डाउनलोड करने के लिए 



क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)